120. ΑΠΟΦΑΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ ΧΡΗΜΑΤΙΣΤΗΡΙΟΥ  ΑΞΙΩΝ ΑΘΗΝΩΝ Αριθ.17 της 17-21 Δεκ. 1998 (ΦΕΚ Β΄ 1271) Προϋποθέσεις Εισαγωγής Ασφαλιστικών Εταιριών στο Χρηματιστήριο Αξιών Αθηνών. Έχοντας υπόψη το άρθρο 1 παράγραφος 7 του Ν. 2651/3.11.98 «Τροποποίηση και συμπλήρωση της χρηματιστηριακής και συναφούς νομοθεσίας», αποφασίζει τα ακόλουθα: Να γίνονται δεκτές αιτήσεις ασφαλιστικών εταιρειών μόνον για την εισαγωγή των μετοχών τους στην Κύρια Αγορά του Χ.Α.Α. Για την εισαγωγή μετοχών ασφαλιστικής εταιρείας στην Κύρια Αγορά του Χ.Α.Α., πέραν των όρων του Π.Δ. 350/85 όπως ισχύει μετά το Ν.2651/3.11.98, πρέπει να συντρέχουν, για κάθε μία από τις τρεις (3) προηγούμενες της έγκρισης του ενημερωτικού δελτίου δημοσιευμένες χρήσεις, οι ακόλουθες προϋποθέσεις: 1.Η εταιρεία πρέπει: α)Να έχει καλύψει πλήρως τις υποχρεώσεις της σε ασφαλιστική τοποθέτηση, και β)Να έχει επαρκές περιθώριο φερεγγυότητας. Τα ανωτέρω πρέπει να είναι σύμφωνα με τα όσα προβλέπονται στην ισχύουσα εκάστοτε ασφαλιστική νομοθεσία και να προκύπτουν από βεβαίωση της αρμόδιας εποπτεύουσας αρχής. 2.Από τον ανεξάρτητο οικονομικό και κατά περίπτωση αναλογιστικό έλεγχο πρέπει να προκύπτουν: α)Η ύπαρξη επαρκών τεχνικών αποθεμάτων στα οποία συμπεριλαμβάνονται και τα επαρκή μαθηματικά αποθέματα του κλάδου Ζωής. β)Η επάρκεια του ύψους των αποθεμάτων για εκκρεμείς ζημίες καθώς και ότι ο δείκτης υποαποθεματοποίησης (ryn-off) στο διάστημα αυτό κινήθηκε εντός των πλαισίων της ασφαλιστικής νομοθεσίας. Η επάρκεια των υπό στοιχεία α και β ως άνω αποθεμάτων θα ελέγχεται και θα προκύπτει τουλάχιστον μέχρι το αμέσως προηγούμενο της αίτησης εισαγωγής τρίμηνο (31-3, 30-6, 30-9, 31-12). γ)Η ύπαρξη ικανοποιητικού αποτελέσματος από ασφαλιστικές εργασίες, στο οποίο θα συνυπολογίζονται και τα έσοδα των επενδεδυμένων κεφαλαίων σε ασφαλιστική τοποθέτηση (ήτοι έσοδα ασφαλιστικών εργασιών συν έσοδα ασφαλιστικής τοποθέτησης μείον άμεσο και έμμεσο κόστος ασφαλιστικών εργασιών, όπως προκύπτουν από την κατάσταση του λογαριασμού εκμεταλλεύσεως). δ)Ο ικανοποιητικός δείκτης διατηρησιμότητας του Χαρτοφυλακίου ιδίως για τον κλάδο Ζωής. Σελ. 282,512 Τεύχος 1443 Σελ. 42 3.Πέραν των ανωτέρω θα γίνεται αποτίμηση της αξίας της εταιρείας από αναγνωρισμένη εταιρεία αποτιμήσεων, με μέριμνα του Κυρίου Αναδόχου. Επίσης από τον ανεξάρτητο οικονομικό και κατά περίπτωση αναλογιστικό έλεγχο θα γίνεται ειδική αναφορά: α)Στην εν γένει συμπεριφορά της εταιρείας στον ασφαλιστικό κλάδο. β)Στην επάρκεια του στελεχιακού δυναμικού της εταιρείας καθώς και στην επάρκεια του συστήματος εσωτερικού ελέγχου. γ)Στο δίκτυο των υποκαταστημάτων καθώς και το γενικότερο δίκτυο πωλήσεων της Εταιρείας. Η από 13.10.94 απόφαση του Δ.Σ. του Χ.Α.Α., η οποία όριζε τις προϋποθέσεις εισαγωγής ασφαλιστικών εταιρειών στο Χρηματιστήριο καταργείται. 12.Π.α.120 Χρηματιστήρια Αξιών 